《茅屋》
清代·童钰

茅屋缀荒苔，经年未剪葺。多谢连日阴，添我好春色。

漏痕纵复横，晨光翠犹滴。蚯蚓入我床，蜻蛚吟我室。

人言陋不堪，我自适我适。不见土窟人，陶陶乐终夕。

作者简介：浙江会稽人，字二如，号二树，又号璞岩。少弃举业，专攻诗、古文。不事家人生产，与同郡人结社联吟，称越中七子。善画，尤长于梅，画成辄题诗，时称二绝。受河南巡抚阿思哈之聘，久客开封，纂修省志，分疏总校，条例谨严。乾隆间卒于扬州。有《二树山人集》。